Az 1989-es romániai változásokat követően az unitárius egyházi könyvkiadás e téren is megélénkült: Kedei Mózes szerkesztésében napvilágot látott a "Vallomás magunkról" c. kétkötetes prédikációs antológia (Székely­udvarhely, 2000, 2002); Bencző Dénes "Az utolsó előtti szó" (Székelyudvarhely, 2000) c. kötetében negyvenöt évi lelkészi szolgálata során elmondott temetési beszédeiből nyújtott válogatást, s az ő tollából jelent meg "Az Úr színe előtt" (Székelyudvarhely, 2002) és a "Két világ határán" (Székelyudvarhely, é. n.) című, szertartási beszédeket és imádságokat tartalmazó két kötet is.